พระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรี ทบวงมหาวิทยาลัย พ.ศ. 2538
พระราชกฤษฎีกา
พระราชกฤษฎีกา
จัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย
พ.ศ. ๒๕๓๘
 

ภูมิพลอดุลยเดช ป.ร.
ให้ไว้ ณ วันที่ ๔
ตุลาคม พ.ศ. ๒๕๓๘
เป็นปีที่ ๕๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดปรับปรุงการจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย เสียใหม่ เพื่อให้เหมาะสมยิ่งขึ้น

อาศัยอำนาจตามความในมาตรา ๑๗๘
ของรัฐธรรมนูญแห่งราชอาณาจักรไทย
ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)
พุทธศักราช ๒๕๓๘ และมาตรา ๑๐ วรรคหนึ่ง
แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง
สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.
๒๕๒๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย พ.ศ. ๒๕๓๘

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ยกเลิกพระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย พ.ศ. ๒๕๓๗

มาตรา ๔
ให้จัดตั้งส่วนราชการในสถาบันเทคโนโลยีพระจอมเกล้าธนบุรี ทบวงมหาวิทยาลัย
ดังนี้
(๑) สำนักงานอธิการบดี
(๒) คณะครุศาสตร์อุตสาหกรรม
(๓) คณะทรัพยากรชีวภาพและเทคโนโลยี
(๔) คณะพลังงานและวัสดุ
(๕) คณะวิทยาศาสตร์
(๖) คณะวิศวกรรมศาสตร์
(๗) คณะสถาปัตยกรรมศาสตร์
(๘) สถาบันพัฒนาและฝึกอบรมโรงงานต้นแบบ
(๙) สำนักคอมพิวเตอร์
(๑๐) สำนักห้องสมุดและบรรณสารสนเทศ

มาตรา ๕
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
บรรหาร ศิลปอาชา
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยทีเป็นการสมควรจัดตั้งคณะสถาปัตยกรรมศาสตร์เพื่อผลิตบัณฑิตทางด้านสถาปัตยกรรมศาสตร์ซึ่งเป็นสาขาวิชาที่ขาดแคลน
รวมทั้งพัฒนาการเรียนการสอนและการให้บริการทางวิชาการในสาขาวิชาต่าง ๆ
ทางด้านสถาปัตยกรรมศาสตร์
ให้สอดคล้องกับนโยบายของทบวงมหาวิทยาลัยและรัฐบาลในการผลิตบัณฑิตในสาขาวิชาชีพที่ขาดแคลน
และโดยที่มาตรา ๑๐ วรรคหนึ่ง
แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี
และสถาบันเทคโนโลยีพระจอมเกล้าพระนครเหนือ พ.ศ. ๒๕๒๘ บัญญัติว่า การจัดตั้ง การรวม
และการยุบคณะ บัณฑิตวิทยาลัย วิทยาลัย สำนัก
และส่วนราชการที่เรียกชื่ออย่างอื่นที่มีฐานะเทียบเท่าคณะ ในตราเป็นพระราชกฤษฎีกา จึงจำเป็นต้องตราพระราชกฤษฎีกา


























วิภา/ผู้จัดทำ
๑๖ กุมภาพันธ์ ๒๕๕๔


















































[๑] ราชกิจจานุเบกษา
เล่ม ๑๑๒/ตอนที่
๔๓ ก/หน้า ๘/๙ ตุลาคม ๒๕๓๘